ROMĂNIA                                                                                                  
JUDEŢUL TIMIŞ                                                                                                              
MUNICIPIUL TIMIŞOARA
PRIMAR
Nr. SC2018-19371/20.08.2018


EXPUNERE DE MOTIVE 
    PRIVIND OPORTUNITATEA  PROIECTULUI DE  HOTĂRÂRE - privind  includerea în reţeaua şcolară pe anul 2018-2019 a Liceului Teologic Ortodox „Sfântul Antim Ivireanul”, completarea şi modificarea corespunzătoare a HCL nr.90 din 23.02.2018 privind aprobarea organizării şi funcţionării reţelei şcolare a unităţilor de învăţământ preuniversitar de stat şi privat din Municipiului Timişoara, pentru anul şcolar 2018-2019


  Având în vedere Hotărârea Consiliului Local  nr.311/15.06.2018  privind oportunitatea înfiinţării începând cu anul şcolar 2018-2019 a Liceului Teologic Ortodox „Sfântul Antim Ivireanul”, cu nivelurile liceal, gimnazial, primar, nivel preşcolar program prelungit, care să funcţioneze  în imobilul din str. Liviu Rebreanu nr.35;
   Având în vedere Ordinul Ministrului Educaţiei Naţionale nr.4228/03.08.2018, modificat prin Ordinul nr. 4319/09.08.2018 prin care a fost acordată autorizaţia de funcţionare provizorie şi a fost înfiinţată unitatea de învăţământ de stat cu personalitate juridică - Liceul Ortodox „ Sfântul Antim Ivireanul” pentru nivelele de învăţământ primar, gimnazial şi liceal cu predare în limba română, cu sediul în Municipiul Timişoara, Bv. Liviu Rebreanu nr. 35, judeţul Timiş;
    Având în vedere că Inspectoratul Şcolar Judeţean Timiş, prin adresele cu numerele 9038/08.08.2018, 9112/10.08.2018, înregistrate la Municipiul Timişoara sub numerele SC2018-18870/09.08.2018 respectiv SC2018-19057/09.08.2018, a solicitat includerea în reţeaua şcolară a Liceului Ortodox „Sfântul Antim Ivireanul” cu sediul în Municipiul Timişoara, Bv. Liviu Rebreanu nr. 35, judeţul Timiş, pentru anul şcolar 2018-2019. 
     Având în vedere Hotărârea Consiliului Local nr. 90/23.02.2018 privind aprobarea organizării şi funcţionării reţelei şcolare a unităţilor de învăţământ preuniversitar de stat şi privat din Municipiul Timişoara, pentru anul şcolar 2018-2019;
   Având în vedere că activitatea Şcolii Gimnaziale "Sfântul Antim Ivireanul” cu sediul în Timişoara, Bv. Liviu Rebreanu nr. 35, cuprinsă în reţeaua şcolară  a unităţilor de învăţământ privat autorizat a fost suspendată, conform adresei cu nr.1892-E/13.08.2018, înregistrată la Municipiul Timişoara cu nr. SC2018-19141/13.08.2018, transmisă de Mitropolia Banatului -Arhiepiscopia Ortodoxă Română a Timişoarei;
     
   Având în vedere că Grădiniţa cu program prelungit „Troiţa" Timişoara cuprinsă în reţeaua scolară  a unităţilor de învăţământ privat acreditat şi-a schimbat sediul din bulevardul Liviu Rebrenu nr. 35  în str. Acad. Alex.Borza nr.8, conform adresei cu nr.610/13.08.2018, înregistrată la Municipiul Timişoara cu nr.SC2018-19212/13.08.2018; 
     Având în vedere prevederile art. 22 alin 1) şi  alin 4) din Ordinul 5472/07.11.2017 al Ministerului Educaţiei Naţionale  pentru aprobarea Metodologiei privind fundamentarea cifrei de şcolarizare pentru învăţământul preuniversitar de stat,  evidenţa efectivelor de preşcolari şi elevi şcolarizaţi în unităţile de învăţâmânt particular, precum şi emiterea avizului conform în vederea organizării reţelei unităţilor de învăţământ preuniversitar pentru anul 2018-2019 şi prevederile art.61 alin.(1) şi alin.(2) din  Legea nr.1/2011  a educaţiei naţionale;
    - Considerăm oportună iniţierea unui proiect de hotărâre includerea în reţeaua şcolară pe anul 2018-2019 a Liceului Teologic Ortodox „Sfântul Antim Ivireanul”,completarea şi modificarea corespunzătoare a HCL nr.90 din 23.02.2018 privind aprobarea organizării şi funcţionării reţelei şcolare a unităţilor de învăţământ preuniversitar de stat şi privat din Municipiului Timişoara, pentru anul şcolar 2018-2019.


               PRIMAR ,                                                                       VICEPRIMAR,
             Nicolae Robu                                                                      Dan  Diaconu


                                                                                                          ŞEF SERVICIU                                                              
                                                                                                           Anca Lăudatu   

